Tideböhl

Tideböhl (vene keeles Тидебель) oli Pommerist pärit literaadi- ja aadlisuguvõsa.

Ajalugu
Esimesed teated suguvõsa kohta pärinevad 1555. aastast, mil Greifswaldi ülikooli üliõpilasena on nimetatud Erasmus Tideboli. Suguvõsaliin algab Wolgasti bürgermeister Johann Tideböhliga (1658–1728), kelle kaks poega panid aluse Tideböhlide kahele harule. Vanem poeg Johann Georg Tideböhl (1711−1756) siirdus pärast Jena ülikooli lõpetamist 1735. aastal Tallinna, kus temast sai esmalt Tallinna toomkooli subrektor ja seejärel Toomkoguduse ülempastor. Tema vend Karl Bogislaus Tideböhl (1719−1770) asus samuti elama Tallinna ja ta oli Tallinna toomkooli konrektor. Poeg Johann Christian Tideböhl (1741−1807) oli õuenõunik ja Tallinna rüütli- ja toomkoolii professor ja direktor. 

Johann Georg Tideböhli pojapoeg Tallinna rae sündik ja hilisem riiginõunik Johann Heinrich Tideböhl (1786−1856) tõusis Püha Vladimiri ordeni (1816) kaudu Venemaa aadliseisusse; temast sai alguse suguvõsa Liivimaa liin. Tema pojad said 1868. aastal aadlidiplomi.Katalog der Familienkundlichen Ausstellung zu Reval 1933. − Beiträge zur Kunde Estlands. Hrsg. O. Greiffenhagen. Band XVIII. Heft 4/5. Reval: Franz Kluge, 1932/34. Lk 193−268. , lk 197. Tideböhlide vanem haru kustus meesliinis ilmselt 1936, noorem liin 1918. aastal.

Tideböhlid rüütelkonna matriklis
Salanõunik Arnold Gustav Wilhelm von Tideböhl (1818–1888) võeti Liivimaa (1867), Eestimaa (1868), Saaremaa (1868) ja Kuramaa rüütelkonna aadlimatriklisse (1875). Tema noorem vend kindralmajor August Johann Sigismund von Tideböhl (1824–1890) oli Liivimaal immatrikuleeritud juba 1865. aastal. Mõisaid suguvõsa Läänemereprovintsides ei evinud.

Suguvõsa liikmeid
Johann Georg Tideböhl (1711−1756), Tallinna toomkooli subrektor, Tallinna Toompea saksa koguduse ülempastor
Karl Bogislaus Tideböhl (1719−1770), Tallinna toomkooli konrektor
Johann Christian Tideböhl (1741−1807), õuenõunik, Tallinna rüütli- ja toomkoolii professor ja direktorAdressbuch der Revalischen Statthalterschaft. Vom Jahre 1787. Gedruckt mit Lindforscheschen Schriften, seite 69 1782–1807
Georg Gottlieb Tideböhl (1751−1806), Tallinna rüütli- ja toomkoolii professor
Bogislaus Tideböhl (1762−1819), õuenõunik, Tallinna ja Miitavi gümnaasiumi direktor, Eestimaa ja Kuramaa kubermangukoolide direktor
Johann Heinrich von Tideböhl (1786−1856), Tallinna rae sündik, Liivi-, Eesti- ja Kuramaa kindralkuberneri kantseleiülem, aadeldati 1816
Carl Eduard Tideböhl (1798−1831), Liivimaa tsiviilkuberneri kantselei ametnik 
Arnold Gustav Wilhelm von Tideböhl (1818−1888), salanõunik, Liivi-, Eesti- ja Kuramaa kindralkuberneri kantselei direktor, Venemaa  evangeelse-luterliku peakonsistooriumi ilmalik liige
August Johann Sigismund von Tideböhl (1824−1890), insener-kindral, Nikolai inseneriakadeemia ülem
Arnold Johann Heinrich von Tideböhl (1860−1919), jurist, toimetaja, poliitik

 Viited 

Kirjandus
EAA, f. 854, n. 3, s. 633. Toimik Tideböhli aadliperekonna kohta.
EAA, f. 4918, n. 1, s. 1913. Tideböhli suguvõsa Törne arhiivis.
Genealogisches Handbuch der baltischen Ritterschaften. Teil: Estland. Bd I. Görlitz: Verlag E. U. Starke, 1930. Lk 401 .
Genealogisches Handbuch der baltischen Ritterschaften. Teil: Livland. Bd I. Görlitz: Verlag E. U. Starke, 1929. Lk 281–284 .
Genealogisches Handbuch der baltischen Ritterschaften. Teil: Oesel. Tartu: Osaühing „Ilutrükk”, 1935. Lk 596–598 .
Немцы России. Энциклопедия. Tом 3 (П−Я). Председатель редакционной коллегии О. Кубицкая. Москва: "ЭРН", 2006. Lk 538−540   .

Välislingid

Tideböhli suguvõsa aadlivapp saidil gerbovnik.ru
Väljavõte Eestimaa rüütelkonna genealoogilisest käsiraamatust
Väljavõte Liivimaa rüütelkonna genealoogilisest käsiraamatust
Väljavõte Saaremaa rüütelkonna genealoogilisest käsiraamatust

Kategooria:Aadlisuguvõsad
Kategooria:Eestimaa aadlisuguvõsad
Kategooria:Eestimaa matrikliaadel
Kategooria:Kuramaa aadlisuguvõsad
Kategooria:Kuramaa matrikliaadel
Kategooria:Liivimaa aadlisuguvõsad
Kategooria:Liivimaa matrikliaadel
Kategooria:Saaremaa aadlisuguvõsad
Kategooria:Saaremaa matrikliaadel